โควิด-19 พ่นพิษ ไทยสมายล์ ประกาศหยุดบินเส้นทางต่างประเทศชั่วคราว
สายการบินไทยสมายล์ ประกาศหยุดบินเส้นทางระหว่างประเทศทุกเส้นทางชั่วคราว ป้องกัน โควิด-19 ดีเดย์ 23 มี.ค.นี้วันที่ 23 มี.ค. 2563 ผู้สื่อข่าวรายงานว่า สายการบินไทยสมายล์ประกาศหยุดบินเส้นทางระหว่างประเทศทุกเส้นทาง เป็นการชั่วคราว มีผลตั้งแต่วันที่ 23 มีนาคม 2563 เป็นต้นไป จนกว่าจะมีประกาศเปลี่ยนแปลง สำหรับผู้โดยสารที่ได้รับผลกระทบจากการยกเลิกเที่ยวบินในวันดังกล่าวทั้งนี้ สายการบินไทยสมายล์ ได้อำนวยความสะดวกดังนี้ การขอคืนเงินเต็มจำนวน โดยไม่เสียค่าใช้จ่ายเพิ่มเติม ผู้โดยสารสามารถทำรายการได้ด้วยตนเอง โดยระบุ การขอคืนเงินตามเงื่อนไขบัตรโดยสาร ผ่าน https://member.thaismileair.com/customerservice/refundสำหรับผู้โดยสารที่มีความประสงค์เปลี่ยนแปลงการเดินทาง และ/หรือ เปลี่ยนแปลงเส้นทางบินสามารถทำได้โดยไม่มีค่าธรรมเนียมการเปลี่ยนแปลง ทั้งนี้ เป็นไปตามเงื่อนไขที่บริษัทฯ กำหนดอย่างไรก็ตาม ผู้โดยสารสามารถติดต่อได้ที่ศูนย์บริการลูกค้าไทยสมายล์ (Smile Service Center) 13 แห่งทั่วประเทศในเวลาทำการ อีเมล customer.service@thaismileair.com หรือ Call Center โทร 1181 0-2118-8888 ตลอด 24 ชั่วโมง.
สายการบินไทยสมายล์ ประกาศหยุดบินเส้นทางระหว่างประเทศทุกเส้นทางชั่วคราว ป้องกัน โควิด-19 ดีเดย์ 23 มี.ค.นี้
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,ไทยสมายล์,ข่าวทั่วไป